section_heading: Ostalo
paragraph_text: Medicinski fakultet Osijek bio je početkom 2018. godine u središtu medijske pozornosti zbog diplomiranih studenata sveučilišnog diplomskog studija medicinsko laboratorijske dijagnostike koji u Republici Hrvatskoj ne mogu naći posao jer njihova diploma magistra medicinsko laboratorijske dijagnostike nije upisana u Zakon o djelatnostima u zdravstvu. Europska unija je 2005. donijela direktivu kojom je to pitanje regulirano, no Hrvatska direktivu nije provela. Istovremeno, magistri medicinsko laboratorijske dijagnostike mogu se zaposliti u ostalim zemljama članicama Europske unije.<ref>D. Hedl, Telegram: [https://www.telegram.hr/politika-kriminal/koliko-nam-je-drzava-suluda-evo-ljudi-s-medicinskog-fakulteta-u-osijeku-ne-mogu-raditi-sa-svojom-diplomom/ "Koliko nam je država suluda? Evo, ljudi s Medicinskog fakulteta u Osijeku ne mogu raditi sa svojom diplomom"], 03.04.2018.<ref>M. Gelenčir, srednja.hr "Apsurd se nastavlja: Medicinski fakultet upisuje 40 novih studenata za zanimanje koje hrvatski zakon ne priznaje", 11.09.2018.